Лъчезар Станчев
Синя въртележка

chitanka.info

Ний сме четири момчета,

първенци от нашта чета.

Ний живеем в дружба здрава,

никой в клас не изостава.

Дружни сме в опасност даже.

И на тая въртележка,

кой каквото ще да каже,

дружни сме, не правим грешка.

Първият лети на коня,

вторият с мотор го гони,

третият е в самолета,

а четвъртият в ракета.

Хвъркат връзките ни сини,

небосводът син е също,

хвъркат къщи и градини,

всичко в синьо се обгръща.

Даже планината тежка

се превръща в синкав дим.

С тая синя въртележка

в кръг въртим се и крещим:

— Ний сме четири момчета,

първенци от нашта чета.

Ний живеем в дружба здрава,

никой в клас не изостава.

Дружни сме в опасност даже.

И на тая въртележка…

Който помни, да разкаже

до самия край без грешка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.